《送柬牋与人》
宋代·杨炎正

检点交房有宿储，楮先生辈亦中书。
小王辞客元无用，大阮才高正要渠。
挥洒雅宜供五凤，缄题更可寄双鱼。
春来触物皆诗料，从此赓酬莫见疎。

作者简介：杨炎正（1145—？）字济翁，庐陵（今江西吉安）人，杨万里之族弟。庆元二年（1196）年五十二始登第，受知于京镗，为宁县簿。六年，除架阁指挥，寻罢官。嘉定三年（1210）于大理司直任上以臣僚论劾，诏与在外差遣，知藤州。嘉定七年又被论罢，改知琼州，官至安抚使。杨炎正与辛弃疾交谊甚厚，多有酬唱。